
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1784 

2 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πλαίσιο Λειτουργίας Σχολικών Βιβλιοθηκών. 1 

Συγκρότηση Ομάδας Διοίκησης Έργου για την σύντα¬ 
ξη Επιχειρησιακού Σχεδίου Υπουργείου Υγείας και 
Πρόνοιας και υπαγόμενων σ’ αυτό φορέων για την 
αντιμετώπιση Χημικών, Βιολογικών, Ραδιολογικών 


και Πυρηνικών (Χ.Β.Ρ.Π.) απειλών. 2 

Έγκριση οικονομικής ενίσχυσης συνδικαλιστικών 
οργανώσεων για τη διοργάνωση ημερίδων. 3 


ΑΠΟΦΑΣΕΙ Σ 

Αριθ. 128800/Γ7/(ΕςΦ. 11/1240) (1) 

Πλαίσιο Λειτουργίας Σχολικών Βιβλιοθηκών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1566/1985, άρθρο 1 "Δομή & λειτουργία 
Α/θμιας & Δευτεροβάθμιας..." 

2. Το Νόμο 1566/1985 άρθρο 43 "Σχολικές Βιβλιοθήκες" 

3. Το Νόμο 3149 (ΦΕΚ 141/τ.Α'/10.6.2003) "Εθνική Βι¬ 
βλιοθήκη της Ελλάδας, Δημόσιες Βιβλιοθήκες και άλλες 
διατάξεις", αρ. 13 "Θέματα αρμοδιότητας ΥΠΕΠΘ", παρ. 

18 "για τις δαπάνες ... των σχολικών βιβλιοθηκών.", 

"Συνιστάται επιτροπή Σύνταξης...." όπως αυτός αντικαθι- 
στάτηνπαρ. 3αρθ. 43 του Ν. 1566/85: 

4. Το Π.Δ. 194/1988 άρθρο 6 "Κλάδος .... Βιβλιοθηκονό- 
μων". 

5. Το Νόμο 2121/93 "Πνευματική Ιδιοκτησία." 

6. Την ΙΖ/83064 (ΦΕΚ 1173/τ.Β'/20.8.2003) Υπ. Απόφαση 
"Κανονισμός Λειτουργίας Δημοσίων Βιβλιοθηκών". 

7. Το Νόμο 2690/1999 (ΦΕΚ 45/τ.Α'/) "Κύρωση του Κώ¬ 
δικα Διοικητικής διαδικασίας και άλλες διατάξεις ... Συλ¬ 
λογικά όργανα της Διοίκησης". 

8. Την ΣΤ/2462/14.9.2000 (ΦΕΚ 1190/τ.Β'/27.9.2000) 
Κοινή Υπ. Απόφαση "Χρηματοδότηση Σχολικών Επιτρο¬ 
πών από πιστώσεις τακτικού προϋπολογισμού και Π.Δ.Ε. 
ΥΠΕΠΘ". 

9. Την Γ2/4496/(Ες 425)/27.8.2001 Υπ. Απόφαση "Επιλο¬ 
γή και Απόσπαση των Υπευθύνων Σχολικών Βιβλιοθη¬ 
κών... με τριετή θητεία,..." 


10. Το Νόμο 2986/2002 άρθρο 11 (ΦΕΚ 24/τ.Α'/ 
13.2.2002) "Σχολικές Βιβλιοθήκες-Βιβλιοθηκονόμοι" 

11. Ν. 1157/81, άρθ. 1 παρ. 5 "Ωράριοτων μονίμων υπαλ¬ 
λήλων του δημοσίου". 

12. Το ΦΕΚ 1340/τ.Β'/16.10.2003 "Καθορισμός των ειδι¬ 

κότερων καθηκόντων και αρμοδιοτήτων των προϊσταμέ¬ 
νων .... διευθυντών.διδασκόντων". 

13. Την 25480/Γ7/12.3.03 Αποφ. Γεν. Γραμματέα "Ορι¬ 
σμός Επιτροπών περιεχομένου και δεοντολογίας στο Πα¬ 
νελλήνιο Σχολικό Δίκτυο". 

14. Την ανάγκη θεσμοθέτησης του Κανονισμού Λει¬ 
τουργίας των Σχολικών Βιβλιοθηκών, αποφασίζουμε: 

Το θεσμικό και οργανωτικό πλαίσιο που ορίζει τη λει¬ 
τουργία των Σχολικών Βιβλιοθηκών: 

ΠΛΑΙΣΙΟ ΛΕΙΤΟΥΡΓΙΑΣ ΣΧΟΛΙΚΩΝ ΒΙΒΛΙΟΘΗΚΩΝ 

ΟΝΟΜΑ : Σχολική Βιβλιοθήκη Σχολείου.(όνομα 

σχολικής μονάδας) 

ΚΑΘΕΣΤΩΣ 

Η Σχολική Βιβλιοθήκη αποτελεί μέρος του Δικτύου Σχο¬ 
λικών Βιβλιοθηκών, το οποίο καθοδηγεί και συντονίζει το 
Υπουργείο Εθνικής Παιδείας και Θρησκευμάτων. Ακο¬ 
λουθεί την πολιτική ανάπτυξης και τους κανονισμούς του 
Δικτύου αυτού. Οργανικά δε, αποτελεί μέρος του σχολεί¬ 
ου εντός του οποίου λειτουργεί. Αποτελεί αναπόσπαστο 
μέρος του και ακολουθεί τον Κανονισμό του. Η κάθε Σχο¬ 
λική Βιβλιοθήκη δύναται να εξυπηρετεί περισσότερα του 
ενός σχολεία. 

ΣΚΟΠΟΣ 

Η Σχολική Βιβλιοθήκη σκοπό έχει να συμβάλλει ενεργά: 

1. Στην εξυπηρέτηση και υποστήριξη των εκπαιδευτι¬ 
κών αναγκών της σχολικής κοινότητας. Στη σχολική κοι¬ 
νότητα περιλαμβάνονται οι μαθητές, το διδακτικό και βοη¬ 
θητικό προσωπικό. Η Σχολική Βιβλιοθήκη καλύπτει κατά 
προτεραιότητα τις ανάγκες των μαθητών ενώ για το διδα¬ 
κτικό προσωπικό καλύπτει κυρίως τα θέματα που αφο¬ 
ρούν τις διδακτικές δραστηριότητες. Ιδιαίτερη έμφαση 
δίνεται στην ενίσχυση του αναλυτικού προγράμματος 
σπουδών. 

2. Στη συγκέντρωση, οργάνωση και απόδοση της γνώ¬ 
σης και της πληροφορίας που ενδιαφέρει τους μαθητές 
και τους εκπαιδευτικούς και δεν αντιβαίνει τον σκοπό λει¬ 
τουργίας του σχολείου. 

3. Στην ενίσχυση της εκπαιδευτικής διαδικασίας κατά 
τέτοιο τρόπο, ώστε το σχολικό περιβάλλον να διασφαλίζει 
και να προβάλλει την πνευματική ελευθερία. Παράλληλα, 
η Σχολική Βιβλιοθήκη λειτουργεί ως σημείο πρόσβασης 

στην πληροφορία που αναζητεί ο μαθητής οικειοθελώς 
και λειτουργεί σαν εργαστήρι άσκησης του στην κριτική 
σκέψη που απαιτεί η σύγχρονη κοινωνία. Καθώς η εκπαι¬ 
δευτική αποστολή του σχολείου επιβάλλει την απρόσκο¬ 
πτη και ελεύθερη αναζήτηση της γνώσης από τον μαθητή, 
η Σχολική Βιβλιοθήκη αποτελεί μέσο και ακρογωνιαίο λί¬ 
θο αυτής της διαδικασίας. 

4. Στην αποκωδικοποίηση των πληροφοριών, που σή¬ 
μερα παρέχονται με καταιγιστικούς ρυθμούς. Γιατο σκο¬ 
πό αυτό κρίνεται αναγκαία η συμβολή των καθηγητών - με 
τα απαιτούμενα εφόδια- στον προσανατολισμό και την 
καθοδήγηση των μαθητών στη σωστή αξιοποίηση του υλι¬ 
κού της Σχολικής Βιβλιοθήκης. Απαραίτητη προϋπόθεση 
είναι η καταρχάς εξοικείωση των ίδιων των καθηγητών με 
το υλικό, τη λειτουργία και τους στόχους της Σχολικής Βι¬ 
βλιοθήκης. 

Επιπλέον: 

5. Η Σχολική Βιβλιοθήκη συνεργάζεται με τους εκπαιδευ¬ 
τικούς ώστε να ενσωματώνονται εκπαιδευτικές δραστηριό¬ 
τητες που στοχεύουν στο να δώσουν στους μαθητές τη δυ¬ 
νατότητα να εντοπίζουν, να αξιολογούν κριτικά και να χρη¬ 
σιμοποιούν προς όφελος της μόρφωσής τους ένα ευρύ 
φάσμα γνώσεων και ιδεών, διευρύνοντας με τον τρόπο αυ¬ 
τό τον ορίζοντα της γνώσης και τη δράση του σχολείου. 

6. Η Σχολική Βιβλιοθήκη υποστηρίζει την προσπάθεια 
του σχολείου να διαμορφώσει πολίτες που είναι ενήμεροι, 
συμμετέχουν στα κοινωνικά δρώμενα και αναπτύσσουν 
μέσα στο σχολικό περιβάλλον γνώσεις και δεξιότητες που 
απαιτεί η σύγχρονη κοινωνία. 

7. Η Σχολική Βιβλιοθήκη λειτουργεί ως μέσο και εργα¬ 
λείο εξοικείωσης των μαθητών με τις διαδικασίες ενερ¬ 
γούς αναζήτησης της γνώσης και της πληροφορίας. 

ΣΤΟΧΟΙ 

1. Η Σχολική Βιβλιοθήκη στοχεύει στην πλήρη αξιοποί¬ 
ηση των πόρων που της διατίθενται και στην κατά το δυ¬ 
νατό πληρέστερη και ουσιαστικότερη απόδοση υπηρε¬ 
σιών με βάση το ανθρώπινο και υλικό δυναμικό της. 

2. Η Σχολική Βιβλιοθήκη επιδιώκει και διευκολύνει την 
επικοινωνία και συνεργασία με άλλες σχολικές και λαϊκές 
(Δημόσιες) βιβλιοθήκες της περιοχής της με στόχο την 
καλύτερη εξυπηρέτηση της σχολικής κοινότητας. 

3. Η Σχολική Βιβλιοθήκη εξασφαλίζει την επικοινωνία με 
ακαδημαϊκές βιβλιοθήκες των πανεπιστημίων με στόχο 
την ευρύτερη εξυπηρέτηση των διδασκόντων για την ενη¬ 
μέρωσή τους σε νέες επιστημονικές εξελίξεις του κλάδου 
τους. Κατά συνέπεια, η εξυπηρέτηση των επιστημονικών 
αναγκών των διδασκόντων γίνεται δευτερογενώς και όχι 
μέσω της μόνιμης συλλογής της. 

4. Η Σχολική Βιβλιοθήκη υιοθετεί και εφαρμόζει τις σύγ¬ 
χρονες αρχές, κανόνες και τεχνικές της βιβλιοθηκονομι- 
κής επιστήμης και τη σύγχρονη τεχνολογία προκειμένου 
να προσφέρει καλύτερες υπηρεσίες και υψηλής ποιότη¬ 
τας πληροφόρηση στη σχολική κοινότητα. 

5. Η Σχολική Βιβλιοθήκη στηρίζεται σε μια πολιτική ανά¬ 
πτυξης της συλλογής της με βάση το γεγονός ότι αποτε¬ 
λεί κεντρικό εκπαιδευτικό τμήμα του σχολείου. 

ΣΥΛΛΟΓΕΣ ΤΗΣ ΣΧΟΛΙΚΗΣ ΒΙΒΛΙΟΘΗΚΗΣ 

1. Το περιεχόμενο και οι υπηρεσίες της Σχολικής Βι¬ 
βλιοθήκης διαμορφώνονται ανάλογα με την εκπαιδευτι¬ 
κή βαθμίδα και το αναλυτικό πρόγραμμα που εξυπηρετεί, 
σε συνάρτηση με τις γενικές αρχές των Διεθνών Αρμό¬ 
διων Οργανισμών που αφορούν την ισότιμη παροχή πλη¬ 
ροφοριών και την απρόσκοπτη πρόσβαση στη γνώση. 

2. Κατά συνέπεια, η ανάπτυξη της συλλογής της Σχολι¬ 
κής Βιβλιοθήκης πρέπει να είναι ανάλογη με τις απαιτή¬ 


σεις του αναλυτικού προγράμματος και της εκπαιδευτι¬ 
κής διαδικασίας. Πρέπει επίσης να αντικατοπτρίζει τα εν¬ 
διαφέροντα των μαθητών σε θέματα που σχετίζονται με 
την εκπαιδευτική πράξη και τις ευρύτερες σχολικές δρα¬ 
στηριότητες. Είναι αυτονόητο ότι η συλλογή πρέπει να εί¬ 
ναι ανάλογη με τις ανάγκες της εκπαιδευτικής βαθμίδας 
των μαθητών και πρέπει να εναρμονίζεται με τη γενικότε¬ 
ρη φιλοσοφία, τους στόχους και το σκοπό του σχολείου. 
Η συλλογή πρέπει να εκφράζει κατά το δυνατόν ποικιλία 
απόψεων τόσο για ένα θέμα σύγχρονο καιτρέχον όσο και 
ιστορικού ενδιαφέροντος. 

3. Παράλληλα, η συλλογή πρέπει να εξυπηρετείτο στοι¬ 
χεία της τοπικής ιστορίας και παράδοσης στο βαθμό που 
αυτά ενσωματώνονται στο αναλυτικό πρόγραμμα του 
σχολείου. 

4. Στο σύνολό της η συλλογή της Σχολικής Βιβλιοθήκης 
οφείλει να παρέχει στους μαθητές την πρόσβαση σε ένα 
ευρύ φάσμα ιδεών και απόψεων απαλλαγμένο από κάθε 
είδος προπαγάνδας. 

5. Η συλλογή της βιβλιοθήκης αποτελείται από έντυπο 
και μη έντυπο υλικό, δηλ. βιβλία, περιοδικά, εφημερίδες, 
φυλλάδια, χάρτες, οπτικοακουστικά μέσα (κασέτες ήχου 
και εικόνας, οό-Γοηπ, δισκέτες, κλπ) μηχανήματα όπως 
τερματικά Η/Υ, φωτοτυπικό μηχάνημα, λογισμικό, κ.α. 

ΥΠΑΡΧΟΥΣΕΣ ΣΥΛΛΟΓΕΣ: 

1. Οι παλιές υπάρχουσες συλλογές των σχολικών μονά¬ 
δων με Σχολικές Βιβλιοθήκες πρέπει να ενσωματωθούν 
στις Σχολικές Βιβλιοθήκες. Αν οι συλλογές αυτές ή μέρος 
των συλλογών έχουν χαρακτηρισθεί ως σπάνιες ή πολύτι¬ 
μες εξακολουθούν να αποτελούν αναπόσπαστο μέρος 
της βιβλιοθήκης του σχολείου αλλά έχουν διαφορετική 
μεταχείριση σε ό,τι αφορά την πρόσβαση και σε κάθε πε¬ 
ρίπτωση, η χρήση τους γίνεται μόνο στο χώρο της Σχολι¬ 
κής Βιβλιοθήκης. 

2. Ο/η Συντονιστής/τρια των Σχολικών Βιβλιοθηκών 
Δ/νσης Δευτεροβάθμιας Εκπαίδευσης (βλ. Στελέχωση- 
Οργανόγραμμα της παρούσης), σε συνεργασία με τον 
υπεύθυνο της Σχολικής Βιβλιοθήκης, εισηγούνται για το 
χαρακτηρισμό των βιβλίων αυτών των Συλλογών στο Δι¬ 
ευθυντή του σχολείου και το Σύλλογο των διδασκόντων. 
Ο Σύλλογος διδασκόντων επικυρώνει το χαρακτηρισμό 
με Πρακτικό. 

3. Οι συλλογές αυτές δηλώνονται στο Γ ραφείο Σχολι¬ 
κών Βιβλιοθηκών της Διεύθυνσης ΣΕΠΕΔ του ΥΠΕΠΘ και 
δε μετακινούνται από το σχολείο που ανήκουν παρά μόνο 
με άδεια της ΚΥ του ΥΠΕΠΟ εκτός για λόγους συντήρη¬ 
σης ή ασφάλειας 

4. Ο/η Συντονιστής/τρια των Σχολικών Βιβλιοθηκών (σε 
συνεργασία με τον υπεύθυνο της Σχολικής Βιβλιοθήκης) 
επιμελείται για την καταγραφή τους στο σύστημα της 
Σχολικής Βιβλιοθήκης, τη συντήρηση και την αξιοποίησή 
τους από τη σχολική κοινότητα. 

ΤΡΟΠΟΙ ΑΠΟΚΤΗΣΗΣ ΥΛΙΚΟΥ 

Λ. ΓΕΝΙΚΑ 

1. Υπεύθυνη για την επιλογή του υλικού είναι η Επιτρο¬ 
πή Σύνταξης πίνακα επιλογής κατάλληλου υλικού για τον 
εμπλουτισμό των Σχολικών Βιβλιοθηκώντου ΥΠΕΠΟ (Νο- 
μο 3149, αρθ. 13,παρ. 17 (ΦΕΚ 141/τΑ/10.6.2003) 

2. Η Επιτροπή αυτή του ΥΠΕΠΘ που εδρεύει στο γρα¬ 
φείο σχολικών βιβλιοθηκών, επιλέγει κάθε είδους υλικό 
(έντυπο και μη) λαμβάνει αποφάσεις για την πρόσβαση 
στο διαδίκτυο σε συνεργασία με την Επιτροπή του Πα¬ 
νελλήνιου Σχολικού Δικτύου (ΠΣΔ) και καταρτίζει αντί¬ 
στοιχους καταλόγους ικανού μεγέθους ώστε να δίνει ευ- 

χέρεια επιλογής στις ανά σχολείο Επιτροπές Σχολικής Βι¬ 
βλιοθήκης. 

3. Οι πράξεις της Επιτροπής Σύνταξης πίνακα επικυρώ¬ 
νονται με απόφαση του Υπουργού Εθνικής Παιδείας και 
Θρησκευμάτων και κοινοποιούνται στα σχολεία. 

4. Κατά την επιλογή του υλικού (έντυπου και μη), οι με- 
τέχοντες στην Επιτροπή Σύνταξης Πίνακα Επιλογής βι¬ 
βλίων κατάλληλων για τον εμπλουτισμό των Σχολικών Βι¬ 
βλιοθηκών του ΥΠΕΠΘ αποφασίζουν με γνώμονα τις εκ¬ 
παιδευτικές ανάγκες των μαθητών και την υποστήριξη 
της εκπαιδευτικής διαδικασίας. 

5. Η Επιτροπή Σύνταξης Πίνακα εγκρίνειτο υλικό και συ¬ 
ντάσσει τον πίνακα επιλογής για τις Σχολικές Βιβλιοθήκες 
με γνώμονα τον σκοπό και τους στόχους που διατυπώνο¬ 
νται παραπάνω και κυρίως με δεδομένο ότι οι Σχολικές 
Βιβλιοθήκες εξυπηρετούν κατά προτεραιότητα τους μα¬ 
θητές και το διδακτικό έργο των διδασκόντων. 

6. Το αυτό ισχύει και για το υλικό που διατίθεται για χρή¬ 
ση της σχολικής κοινότητας μέσω του Διαδικτύου. 

7. Η Επιτροπή Σύνταξης Πίνακα είναι η μόνη υπεύθυνη 
για τον περιορισμό πρόσβασης στο Διαδίκτυο και κανέ¬ 
νας άλλος φορέας δεν έχει δικαίωμα να διαμορφώνει κρι¬ 
τήρια περιορισμού πρόσβασης. 

8. Με γνώμονα όλα τα παραπάνω προσδιορίζονται και 
τα σημεία πρόσβασης στο δίκτυο καθώς και της πρόσβα¬ 
σης σε κάθε είδους ηλεκτρονικό υλικό και η πρόσβαση 
αυτή ελέγχεται μέσα από ειδικό λογισμικό (ίίΙΙθπηρ ογ 
όΙοοΙάηρ εγείοπι) που εγκαθίσταται στο σύνολο των υπο- 
λογιστώντης Βιβλιοθήκης του σχολείου. Οι Επιτροπές Βι¬ 
βλιοθήκης Σχολείων δεν έχουν αρμοδιότητα ως προς το 
θέμα αυτό ενημερώνουν όμως το Γραφείο Σχολικών Βι¬ 
βλιοθηκών για την χρήση ακατάλληλων ιστοσελίδων 
ώστε να γίνεται περιορισμός πρόσβασης από την αρμό¬ 
δια επιτροπή του Πανελληνίου Σχολικού Δικτύου (Π.Σ.Δ.) 

9. Για την επιλογή του υλικού από τα σχολεία μέσα από 
τον Πίνακα Επιλογής κατάλληλων βιβλίων, συστήνεται 
στο σχολείο: 

9.1. Επιτροπή Βιβλιοθήκης του Σχολείου, η οποία επιλέ¬ 
γει από τον παραπάνω κατάλογο το υλικό που κρίνει ότι 
εξυπηρετεί τη συγκεκριμένη σχολική κοινότητα. Η Επι¬ 
τροπή Βιβλιοθήκης Σχολείου απαρτίζεται από: 

9.1.1. τον/ την Διευθυντή/ντρια του σχολείου 

9.1.2. τον/την Υπεύθυνο της Σχολικής Βιβλιοθήκης (Εκ¬ 
παιδευτικό/ ή Βιβλιοθηκονόμο) του σχολείου 

9.1.3. Δύο εκπροσώπους του Συλλόγου των διδασκό- 
ντωντου σχολείου, οι οποίοι ορίζονται με Πράξη του Συλ¬ 
λόγου των διδασκόντων του σχολείου. 

Η Επιτροπή δέχεται εισηγήσεις από τους μαθητές και 
το Σύλλογο Γονέων & Κηδεμόνων, χωρίς να δεσμεύεται 
στις επιλογές της. 

10. Για τις περιπτώσεις που η Σχολική Βιβλιοθήκη εξυ¬ 
πηρετεί παραπάνω από ένα σχολείο η Επιτροπή μπορεί 
να διευρυνθεί με τους Διευθυντές αυτών των σχολείων, 
εάν το επιθυμούν. 

11. Σε καμία περίπτωση ο αριθμός των μελών της επι¬ 
τροπής δεν μπορεί να υπερβεί τα εννέα. 

12. Η Επιτροπή λειτουργεί σύμφωνα με όσα ορίζονται 
από τη νομοθεσία περί Συλλογικών Οργάνων. 

13. Κύριος τρόπος απόκτησης του υλικού είναι η αγορά. 
Δωρεές γίνονται δεκτές, σύμφωνα με τις προϋποθέσεις 
που ορίζονται παρακάτω. Επίσης είναι δυνατή η απόκτη¬ 
ση υλικού μέσω ανταλλαγών (βλ. Ε. ΔΙΑΔΙΚΑΣΙΑ ΑΝΤΑΛ¬ 
ΛΑΓΩΝ της παρούσης). 

Β. Διαδικασία Πιστώσεων 

Η κατανομή των πιστώσεων γίνεται από το ΥΠΕΠΘ σε 
ετήσια βάση, προς τις σχολικές επιτροπές. Κάθε Σχολική 


Βιβλιοθήκη επιχορηγείται για αναλώσιμα, συντήρηση 
εξοπλισμού, αγορά εξοπλισμού και αγορά υλικού. Τα λει¬ 
τουργικά έξοδα της Βιβλιοθήκης καλύπτονται από το 
Σχολείο. Η κατανομή των πιστώσεων ανά Βιβλιοθήκη γί¬ 
νεται με βάση τα εξής κριτήρια: 

1. Αριθμός εξυπηρετούμενων μαθητών 

2. Ανθρωπογεωγραφικά κριτήρια (παραμεθόρια, απο¬ 
μονωμένα νησιωτικά, αστικά, υπαίθρου, κλπ) 

3. Ειδικά κοινωνικά κριτήρια (μεταναστευτικοί πληθυ¬ 
σμοί, κλπ) 

4. Ιδιομορφίες (συστέγαση σχολείων, διπλές βάρδιες, 
ωράριο λειτουργίας, υλικοτεχνική υποδομή) 

5. Εξυπηρέτηση συστήματος κινητών βιβλιοθηκών 

6. Προσβασιμότητατου σχολείου από τη γύρω περιοχή 
και δυνατότητα χρήσης της Βιβλιοθήκης από την ευρύτε¬ 
ρη κοινότητα. 

7. Ετήσια αποτίμηση της δραστηριότητας της Βιβλιο¬ 
θήκης 

Ορίζεται επίσης ετήσια ένα ελάχιστο ποσό επιχορήγη¬ 
σης ανά βιβλιοθήκη (τιμή βάσης). 

Τους συντελεστές των παραπάνω κριτηρίων ορίζει ο 
Υπουργός Εθνικής Παιδείας και Θρησκευμάτων. 

Γ. Διαδικασία αγορών 

Η αγορά υλικού γίνεται με βάση την πλέον συμφέρουσα 
προσφορά για το συγκεκριμένο υλικό. 

Όλα τα βιβλία της βιβλιοθήκης παραγγέλλονται σε όσα 
αντίτυπα κρίνονται αναγκαία με βάση τις διδακτικές ανά¬ 
γκες και τον αριθμό των μαθητών. Τα περιοδικά παραγ- 
γέλλονται συνήθως σε ένα αντίτυπο. 

Η ταυτόχρονη πρόσβαση περισσοτέρων του ενός μα¬ 
θητών/ εκπαιδευτικών σε ηλεκτρονικό υλικό από το χώρο 
της Βιβλιοθήκης και ο αριθμός θέσεων πρόσβασης είναι 
συνάρτηση του αριθμού των μαθητών και των διδασκό¬ 
ντων. 

Εισήγηση για την παραγγελία (αγορά / διαδανεισμός) 
υλικού απαραίτητου για την διδασκαλία συγκεκριμένου 
μαθήματος είναι σκόπιμο να γίνεται πριν από την έναρξη 
της σχολικής χρονιάς. Εφόσον συντρέχουν ειδικοί λόγοι, 
παραγγελίες μπορούν να γίνονται μέσα στο πρώτο τρίμη¬ 
νο του σχολικού έτους 

Η κατανομή της πίστωσης αγορών γίνεται με βάση το 
ποσοστό κάλυψης κάθε θεματικής ενότητας στο αναλυτι¬ 
κό πρόγραμμα του σχολείου. Ένα 10% της πίστωσης αυ¬ 
τής μπορεί να διατίθεται για υλικό γενικής φύσεως που θα 
προέρχεται ωστόσο από τον Κατάλογο Υλικού γιατις Σχο¬ 
λικές Βιβλιοθήκες όπως όλο το υπόλοιπο. 

Δ. Διαδικασία δωρεών 

Η Σχολική Βιβλιοθήκη δέχεται αξιόλογες δωρεές υλι¬ 
κού (και χρημάτων-μέσω σχολικής επιτροπής) μόνο σε 
περιπτώσεις όπου το υλικό αυτό είναι σχετικό και σύμφω¬ 
νο με τον προορισμό και το σκοπό της Σχολικής Βιβλιο¬ 
θήκης και του σχολείου στο σύνολό του. 

Βιβλίο ή άλλο υλικό που προσφέρεται αλλά θεωρείται 
ότι δεν εξυπηρετεί το σκοπό της βιβλιοθήκης δεν γίνεται 
δεκτό. 

Υλικό προσηλυτιστικό, προπαγανδιστικό, λογοτεχνία 
μίσους κατά συγκεκριμένων ομάδων του πληθυσμού ή 
υλικό το οποίο προσβάλλει καθ’ οιονδήποτε τρόπο τις 
αξίες του Εκπαιδευτικού συστήματος δε γίνεται δεκτό. 

Ε. Διαδικασία ανταλλαγών 

1. Η Σχολική Βιβλιοθήκη μπορεί να αποκτά τον λεγόμε¬ 
νο "μαθητικό τύπο" με ανταλλαγή εκδόσεων της δικής της 
μαθητικής κοινότητας μετά από σχετική συμφωνία. 

2. Η Σχολική Βιβλιοθήκη στέλνει φωτοαντίγραφα υλι¬ 
κού της αλλά και υλικό /βιβλία/ (υπό μορφή διαδανεισμού 
και για ορισμένο χρονικό διάστημα ώστε να εξυπηρετεί 

ανάγκες για σχολικά προγράμματα, εργασίες ημερίδες, 
κ.α.) και σε άλλες Σχολικές Βιβλιοθήκες στο πλαίσιο της 
συνεργασίας που έχει με αυτές. 

ΠΡΟΣΒΑΣΗ ΣΤΗ ΣΥΛΛΟΓΗ: 

1. Η συλλογή της βιβλιοθήκης είναι στη διάθεση της 
σχολικής κοινότητας για: 

α) χρήση μέσα στη Σχολική Βιβλιοθήκη 
β) δανεισμό 
γ) φωτοτύπηση 
δ) διαδανεισμό 

2. Ο χρόνος δανεισμού, η διάρκεια και ο αριθμός των 
δανειζομένων τεκμηρίων, οι απώλειες κλπ προσδιορίζο¬ 
νται από την Επιτροπή Βιβλιοθήκης του Σχολείου στην 
αρχή της σχολικής χρονιάς. 

3. Η Επιτροπή Βιβλιοθήκης του σχολείου έχει τη διακρι¬ 
τική ευχέρεια να περιορίζει το δανεισμό μέρους της συλ¬ 
λογής της προκειμένου να εξυπηρετήσει εκπαιδευτικούς 
σκοπούς σε συνεργασία με τους εκπαιδευτικούς. 

4. Κάθε χρήστης, ο οποίος χρησιμοποιεί υλικό της Σχο¬ 
λικής Βιβλιοθήκης, εφοδιάζεται με κάρτα μέλους, βάσει 
των στοιχείων της ταυτότητάς του ή του κηδεμόνα του. 

5. Η κάρτα μέλους εκδίδεται δωρεάν από τον Υπεύθυνο 
Βιβλιοθήκης. Σε περίπτωση απώλειας ο/η Υπεύθυνος Βι¬ 
βλιοθήκης (Εκπαιδευτικός/ Βιβλιοθηκονόμος) ορίζει τη 
διαδικασία για έκδοση νέας κάρτας. 

6. Ο/Η Υπεύθυνος Βιβλιοθήκης (Εκπαιδευτικός/ Βιβλιο- 
θηκονόμος) έχει πρόσβαση στο αρχείο μαθητών και διδα¬ 
σκόντων του σχολείου προκειμένου να διασφαλίζει τις 
διαδικασίες δανεισμού. Το σύστημα δανεισμού υποστη¬ 
ρίζεται από το λογισμικό της Βιβλιοθήκης. 

7. Οι συλλογές της Σχολικής Βιβλιοθήκης είναι "ανοι¬ 
χτές" στην άμεση διάθεση των χρηστών με εξαίρεση υλι¬ 
κό που έχει χαρακτηρισθεί "σπάνιο και πολύτιμο" (βλ. 
Υπάρχουσες Συλλογές της παρούσης). Σε αυτό πρόσβα¬ 
ση έχει ο/η Υπεύθυνος/νη της Βιβλιοθήκης και χρήση του 
γίνεται μόνο στο Αναγνωστήριο. 

8. Αναγνωστήριο: Το υλικό της συλλογής διατίθεται για 
χρήση στο αναγνωστήριο μόνο στα μέλη με κάρτα χρήστη. 

9. Δανεισμός: Το υλικό της συλλογής διατίθεται για δα¬ 
νεισμό σε όλα τα μέλη της σχολικής κοινότητας. Εξαιρεί¬ 
ται και δε δανείζεται υλικό που έχει χαρακτηριστεί ως 
πληροφοριακό ή σπάνιο και πολύτιμο, καθώς και τα τρέ¬ 
χοντα τεύχη περιοδικών και εφημερίδων. Επίσης υλικό 
που έχει δεσμευτεί για χρήση σε συγκεκριμένο μάθημα 
δε δανείζεται για το διάστημα χρήσης του, το οποίο ορί¬ 
ζεται σε επτά ή δεκαπέντε ημερολογιακές ημέρες, με δυ¬ 
νατότητα ανανέωσης ανάλογα με τις ανάγκες της Βι¬ 
βλιοθήκης. 

10. Ο δανεισμός είναι προσωπικός και την ευθύνη για 
την καθυστέρηση, φθορά, καταστροφή ή απώλεια του 
υλικού έχει ο δανειζόμενος. Τον τρόπο αντικατάστασης 
τεκμηρίων, σε περιπτώσεις που αυτό είναι αναγκαίο, ορί¬ 
ζει η Επιτροπή της Βιβλιοθήκης στην αρχή κάθε σχολικής 
χρονιάς. 

ΠΡΟΣΒΑΣΗ ΣΤΟ ΔΙΑΔΙΚΤΥΟ 

Η Σχολική βιβλιοθήκη δίνει στη σχολική κοινότητα τη 
δυνατότητα πρόσβασης στο Διαδίκτυο από το χώρο της. 
Η πρόσβαση αυτή ορίζεται από: 

α). τις συνδρομές της Σχολικής Βιβλιοθήκης σε πηγές 
πληροφόρησης, 

β) το πλαίσιο που θέτει ο εκπαιδευτικός προορισμός 
του σχολείου, 

γ) τις οδηγίες που ορίζονται παραπάνω και αφορούν 
στη συλλογή, 


δ) το χρόνο χρήσης που δύναται να ορίζει η Σχολική Βι¬ 
βλιοθήκη 

ΦΩΤΟΤΥΠΗΣΗ: 

1. Το υλικό της Βιβλιοθήκης διατίθεται για φωτοτύπηση 
εκτός από το σπάνιο, το πολύτιμο και εκείνο που η φωτο- 
τύπησή του συνεπάγεται φθορά ή καταστροφή του. 

2. Η φωτοτύπηση του υλικού της βιβλιοθήκης δεν έχει 
κερδοσκοπικό χαρακτήρα και υπόκειται στους κανονι¬ 
σμούς πνευματικών δικαιωμάτων που αφορούν όλες τις 
Ελληνικές Βιβλιοθήκες. 

3. Είναι σκόπιμο η διαδικασία διαχείρισης των συλλο¬ 
γών και οι υποχρεώσεις των χρηστών να περιλαμβάνονται 
σε εσωτερικό γραπτό κανονισμό κάθε Σχολικής Βιβλιοθή¬ 
κης, για τον οποίο υπεύθυνη είναι η Επιτροπή Βιβλιοθή¬ 
κης κάθε σχολικής μονάδας, έτσι ώστε να αποτελεί μόνι¬ 
μα οργανωμένη διαδικασία με συγκεκριμένα κριτήρια και 
σαφείς στόχους. 

4. Τα άρθρα του εσωτερικού κανονισμού αναθεωρού¬ 
νται σε τακτά χρονικά διαστήματα ώστε να συγκλίνουν με 
τρέχουσες ανάγκες των χρηστών και τις εφαρμογές της 
νέας τεχνολογίας. 

ΛΕΙΤΟΥΡΓΙΕΣ ΤΗΣ ΣΧΟΛΙΚΗΣ ΒΙΒΛΙΟΘΗΚΗΣ 

Η Σχολική Βιβλιοθήκη προκειμένου να εξασφαλίζει στη 
σχολική κοινότητα τις απαιτούμενες ποιοτικές υπηρεσίες 
τελεί τις παρακάτω λειτουργίες: 

1. Προσκτήσεις υλικού. Η Επιτροπή Βιβλιοθήκης του 
Σχολείου επιλέγει υλικό από τον εγκεκριμένο κατάλογο 
βιβλίων του ΥΠΕΠΘ. Οι προσκτήσεις υλικού γίνονται με 
τη διαδικασία που περιγράφεται παραπάνω. Την ευθύνη 
για τη διεκπεραίωση των προσκτήσεων έχει ο/η Υπεύθυ¬ 
νος/νη Βιβλιοθήκης του σχολείου (Εκπαιδευτικός/ Βιβλιο- 
θηκονόμος). 

2. Παραλαβή του υλικού. Ο Διευθυντής του σχολείου 
και ο/η Υπεύθυνος/νη Βιβλιοθήκης (Εκπαιδευτικός/ Βι- 
βλιοθηκονόμος) είναι υπεύθυνοι για την παραλαβή του 
υλικού και τον έλεγχο της ποιότητάς του. Κατά την παρα¬ 
λαβή εξετάζουν αν ανταποκρίνεται στα στοιχεία της πα¬ 
ραγγελίας, αν είναι σε καλή κατάσταση και αν η παραγγε¬ 
λία είναι πλήρης. 

3. Παροχή πληροφοριών, ο/η Υπεύθυνος/νη Βιβλιοθή¬ 
κης του σχολείου (Εκπαιδευτικός/ Βιβλιοθηκονόμος) 
φροντίζει για την δημιουργία υποδομής για ισότιμη πα¬ 
ροχή υπηρεσιών πληροφόρησης στους μαθητές και τους 
διδάσκοντες. Συγκεκριμένα: οργανώνει το υλικό ανάλο¬ 
γα, προκειμένου να εξυπηρετήσει εκπαιδευτικές πράξεις 
(συγκεκριμένη μαθητική εργασία, μάθημα, κλπ) σε συ¬ 
νεργασία με τους εκπαιδευτικούς του σχολείου, οι οποίοι 
τον ενημερώνουν στις αρχές κάθε τριμήνου, ώστε να ετοι¬ 
μάσει το υλικό. Επίσης έχει την ευθύνη για την ομαλή λει¬ 
τουργία του δανειστικού συστήματος της Βιβλιοθήκης 
και τον προσδιορισμό του υλικού που δανείζεται ή δεν δα¬ 
νείζεται καθώς και τη διάρκεια δανεισμού. 

4. Οργάνωση του υλικού/ Επεξεργασία. Ο/Η Συντοτνι- 
στής/τρια των Σχολικών Βιβλιοθηκών (σε συνεργασία με 
τον υπεύθυνο της Σχολικής Βιβλιοθήκης) αναλαμβάνει τη 
βιβλιογραφική επεξεργασία και την καταλογογράφηση 
υλικού για το οποίο δεν διατίθενται αυτά τα στοιχεία κε¬ 
ντρικά από το Δίκτυο των Σχολικών Βιβλιοθηκών (κυρίως 
υλικό τοπικού ενδιαφέροντος ή παλαιών συλλογών). Στις 
παραπάνω διαδικασίες τηρείτο βιβλιοθηκονομικά πρότυ¬ 
πα του Δικτύου Σχολικών Βιβλιοθηκών, εγγράφει στην 
κοινή βάση και διαθέτει τις εγγραφές του για χρήση όλων 
των Σχολικών Βιβλιοθηκών. Όσον αφορά το σύνολο του 
υλικού, φροντίζει για τη φυσική επεξεργασία του και την 
ταξιθέτη σήτου. 

5. Συντήρηση και Διατήρηση υλικού. Ο/Η Συντοτνι- 
στής/τριατων Σχολικών Βιβλιοθηκών (βλ. Στελέχωση-Ορ- 
γανόγραμματηςπαρούσης), σε συνεργασία με τον υπεύ¬ 
θυνο της Σχολικής Βιβλιοθήκης, μεριμνά για τη συντήρη¬ 
ση και τη διατήρηση του υλικού, στο πλαίσιο της χρήσης 
και χρηστικότητάς του από το μαθητικό κοινό. Στις περι¬ 
πτώσεις παλαιών σχολικών συλλογών, όπου συντρέχει 
λόγος ειδικής συντήρησης μεριμνά σε συνεργασία με το 
Διευθυντή του σχολείου. 

6. Προγραμματισμός. Ο/Η Υπεύθυνος Βιβλιοθήκης του 
σχολείου (Εκπαιδευτικός/ Βιβλιοθηκονόμος) κάνει προ¬ 
γραμματισμό εξόδων ανάλογο του υπολοίπου των πιστώ¬ 
σεων που διατίθενται για το τρέχον οικονομικό έτος. Επι¬ 
πλέον, με την έναρξη της κανονικής λειτουργίας του Σχο¬ 
λείου, σε συνεργασία με τους εκπαιδευτικούς και την 
Επιτροπή Σχολικής βιβλιοθήκης καταρτίζεται σχέδιο οι¬ 
κονομικού προϋπολογισμού για τα έξοδα της Σχολικής 
Βιβλιοθήκης και τον προγραμματισμό απορρόφησης και 
διάθεσης των κονδυλίων που διατίθενται από το ΥΠΕΠΟ 
για την λειτουργία των Σχολικών Βιβλιοθηκών. 

7. Απογραφή. Κατά την περίοδο των μαθητικών εγγρα¬ 
φών κάνει ετήσια απογραφή του υλικού της Βιβλιοθήκης. 
Συγκεντρώνει στατιστικά στοιχεία χρήσης και απωλειών και 
σε συνεργασία με το Διευθυντή αναπληρώνει το υλικό της. 

8. Απόσυρση. Κατά την απογραφή επιση μαίνεται το υλι¬ 
κό, που ενδείκνυται να αποσυρθεί. Συνήθως υλικό παρω¬ 
χημένο, ανενεργό ή που έχει αντικατασταθεί από νεότε¬ 
ρες εκδόσεις αποσύρεται. Δεν καταστρέφεται αλλά απο- 
σύρεται από την ενεργό συλλογή. 

Την απόσυρση εισηγείται ο/η Συντονιστής/τρια των 
Σχολικών Βιβλιοθηκών (βλ. Στελέχωση-Οργανόγραμμα 
της παρούσης), σε συνεργασία με τον/την Υπεύθυνο της 
Σχολικής Βιβλιοθήκης (Εκπαιδευτικός / Βιβλιοθηκονό- 
μος) στην Επιτροπή Βιβλιοθήκης του Σχολείου. 

Για τις παλιές υπάρχουσες συλλογές των σχολικών μο¬ 
νάδων ισχύουν όσα αναγράφονται στο πεδίο "ΥΠΑΡ- 
ΧΟΥΣΕΣ ΣΥΛΛΟΓΕΣ" της παρούσης. 

Προτείνεται τα βιβλία και το υλικό που αποσύρεται, 
εφόσον είναι σε καλή κατάσταση και θα μπορούσε να χρη¬ 
σιμοποιηθεί (δεν είναι απαξιωμένο ως προς το πεδίο γνώ¬ 
σεων) , να δωρίζεται (τηρούνται Πρακτικά) σε σχολεία που 
δεν διαθέτουν σχολική βιβλιοθήκη, έχουν εκδηλώσει εν¬ 
διαφέρον εμπλουτισμού της σχολικής βιβλιοθήκης που 
διαθέτουν και έχουν κάνει αίτηση εμπλουτισμού στην ΚΥ 
του ΥΠΕΠΘ, Γραφείο Σχολικών Βιβλιοθηκών της Διεύ¬ 
θυνσης ΣΕΠΕΔ. 

9. Εξοικείωση των μαθητών στη χρήση της Βιβλιοθήκης. 
Ο/Η Υπεύθυνος/νη Βιβλιοθήκης του σχολείου (Εκπαιδευ¬ 
τικός/ Βιβλιοθηκονόμος) αναλαμβάνει στην αρχή κάθε 
σχολικής χρονιάς την εκπαίδευση των μαθητών και των 
εκπαιδευτικών. Η εκπαίδευση αυτή, αφορά στην ανάδει¬ 
ξη των ομοιοτήτων και διαφορών με όλους τους άλλους 
τύπους βιβλιοθηκών, στην χρήση της Σχολικής Βιβλιοθή¬ 
κης, στη χρήση των καταλόγων, των υπηρεσιών και των 
συλλογών, θεωρητικά και βιωματικά. 

10. Συνεργασίες, επικοινωνίες, επιμόρφωση. Ο/Η Υπεύ¬ 
θυνος/νη Βιβλιοθήκης του σχολείου (Εκπαιδευτικός/ Βι- 
βλιοθηκονόμος) καθώς και ο/η Συντονιστής/τρια των Σχο¬ 
λικών Βιβλιοθηκών συμμετέχουν και οργανώνουν σεμινά¬ 
ρια ευαισθητοποίησης και ενημερωτικές ημερίδες που 
αφορούν στο αντικείμενο και το έργο των Σχολικών Βι¬ 
βλιοθηκών χωρίς δικαίωμα περαιτέρω αποζημίωσης - 
εκτός αν ορίζεται διαφορετικά- και χωρίς υποχρέωση λή¬ 
ψης κανονικής άδειας, αλλά με Βεβαίωση του διοργανω¬ 
τή του εγκεκριμένου από το ΥΠΕΠΟ και εποπτευόμενους 
φορείς σεμιναρίου. 


Επιπλέον, μπορούν να συμμετέχουν σε ημερίδες και σε¬ 
μινάρια που αφορούντον κλάδο -ΠΕ/ΤΕ- στον οποίο ανή¬ 
κουν εφόσον αυτά είναι εγκεκριμένα/ επίσημα από το 
ΥΠΕΠΟ και εποπτευόμενους φορείς. 

ΩΡΕΣ ΛΕΙΤΟΥΡΓΙΑΣ 

1. Η Σχολική βιβλιοθήκη είναι ανοιχτή στους μαθητές 
τόσο για διεξαγωγή μαθημάτων και οργανωμένες δρα¬ 
στηριότητες στους χώρους της όσο και για μεμονωμένες 
επισκέψεις από τους μαθητές και εκπαιδευτικούς. 

2. Το ωράριο της Βιβλιοθήκης είναι 37,5 ώρες την εβδο¬ 
μάδα, κάθε μέρα εκτός των σχολικών αργιών, κατά τρόπο 
που να εξυπηρετείται πρωταρχικά η σχολική κοινότητα 
του σχολείου ευθύνης και δευτερογενώς τα γειτνιάζοντα 
ή συστεγαζόμενα σχολεία, λαμβάνοντας υπόψη τις τοπι¬ 
κές συνθήκες. Οι ομαδικές επισκέψεις προγραμματίζο¬ 
νται κατόπιν συνεννόησης με τον Υπεύθυνο της Βιβλιοθή¬ 
κης. 

3. Το ωράριο λειτουργίαςτης Σχολικής Βιβλιοθήκης ση¬ 
μειώνεται ευκρινώς στο ωρολόγιο πρόγραμμα του σχο¬ 
λείου μαζί με το όνομα και την ειδικότητα του Υπευθύνου 
και κοινοποιείται στη σχολική κοινότητα και στις προϊστά¬ 
μενες αρχές (Διευθύνσεις, Γ ραφεία, Γ ραφείο Σχολικών 
Βιβλιοθηκών της ΚΥ του ΥΠΕΠΟ, Διεύθυνση ΣΕΠΕΔ), με 
υπογραφή του/της Δ/ντή/ντριας της σχολικής μονάδας. 

ΣΤΕΛΕΧΩΣΗ - ΟΡΓΑΝΟΓΡΑΜΜΑ 

1. Την ευθύνη για την καθημερινή λειτουργία της Σχολι¬ 
κής Βιβλιοθήκης έχει ο/η Υπεύθυνος/νη Βιβλιοθήκης (Εκ¬ 
παιδευτικός /Βιβλιοθηκονόμος) ο οποίος αναφέρεται στο 
Διευθυντή του Σχολείου. Υπεύθυνος της Βιβλιοθήκης 
μπορεί να είναι Βιβλιοθηκονόμος ή εκπαιδευτικός με επι¬ 
μόρφωση ή ειδικές γνώσεις. 

Ο/Η Υπεύθυνος/νη Βιβλιοθήκης έχει τα παρακάτω κα¬ 
θήκοντα και αρμοδιότητες: 

1. Μετέχει στην Επιτροπή Βιβλιοθήκης του Σχολείου 
όπως αναφέρεται στο παραπάνω άρθρο του κανονισμού 
αυτού 

2. Έχει όλα τα καθήκοντα που αναφέρονται στο άρθρο 
Λειτουργίες του κανονισμού αυτού 

3. Υποχρεούται να συντάσσει έκθεση πεπραγμένων δύο 
φορές το χρόνο (1η τον Ιανουάριο για το προηγούμενο 
εξάμηνο και 2η τον Ιούνιο επίσης) την οποία προσυπογρά¬ 
φει και ο/η Διευθυντής/τριατου Σχολείου και την καταθέτει 
στο Γ ραφείο και την οικεία Διεύθυνση, με κοινοποίηση στο 
Γ ραφείο Σχολικών Βιβλιοθηκών ΔΙΕΎΘΥΝΣΗ ΣΕΠΕΔ της 
ΚΥ του ΥΠΕΠΘ. Αντίγραφα διατηρούνται στο Γ ραφείο του 
Διευθυντή του σχολείου και στη Σχολική Βιβλιοθήκη 

4. Τηρεί βιβλίο-ημερολόγιο των δραστηριοτήτων της 
Σχολικής Βιβλιοθήκης το οποίο ενημερώνει καθημερινά. 

5. Ο/η Υπεύθυνος/η της Σχολικής Βιβλιοθήκης επιμελεί¬ 
ται την καλή οργάνωση της βιβλιοθήκης, εναρμονίζει τη 
συλλογή μετο εκπαιδευτικό έργο του σχολείου, επιλέγει, 
προτείνει, προμηθεύεται και οργανώνει το υλικό για πρό¬ 
σβαση των χρηστών, στηρίζει το εκπαιδευτικό πρόγραμ¬ 
μα και τις δραστηριότητες του σχολείου σε συνεργασία 
μετο διδακτικό προσωπικό, κατά προτεραιότητα. Επίσης, 
διοργανώνει πολιτιστικές εκδηλώσεις, εκθέσεις και ομι¬ 
λίες σύμφωνα με το σκοπό και τους στόχους των Σχολι¬ 
κών Βιβλιοθηκών. Συνεργάζεται με άλλα Προγράμματα, 
Φορείς, Τοπική Αυτοδιοίκηση, Βιβλιοθήκες. Εμπλέκεται 
στην εκπαιδευτική διαδικασία βοηθώντας τους μαθητές 
στην αναζήτηση, εντοπισμό και αξιολόγηση της γνώσης 
και των πληροφοριών που χρησιμεύουν στην εκπόνηση 
εργασιών, μέσα από τράπεζες πληροφοριών και βάσεις 
δεδομένων: 




24420 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Δημιουργεί, δηλαδή, τις προϋποθέσεις για τη χρήση 
της Βιβλιοθήκης από εκπαιδευτικούς και μαθητές, με την 
απαραίτητη συνδρομή του/της Διευθυντή/τριας για τον 
συντονισμό κοινών ενεργειών. 

Α. Προκειμένου για Εκπαιδευτικούς που αναλαμβάνουν 
Υπεύθυνοι Σχολικών Βιβλιοθηκών, ισχύουν, επίσης, τα 
εξής: 

1. Οι εκπαιδευτικοί Υπεύθυνοι Σχολικών Βιβλιοθηκών, ως 
μέλη του Συλλόγου Διδασκόντων του σχολείου στου οποί¬ 
ου τη Σχολική Βιβλιοθήκη υπηρετούν, έχουν το δικαίωμα 
συμμετοχής σε άλλα Προγράμματα ή δραστηριότητες του 
σχολείου, με την προϋπόθεση ότι αυτό δεν παρακωλύει τη 
λειτουργία της βιβλιοθήκης και δεναντίκειται στο στόχο και 
στους σκοπούς που έχουν τεθεί από το παρόν. 

Β. Προκειμένου για τους Συντονιστές των Σχολικών Βι¬ 
βλιοθηκών ορίζονται τα παρακάτω καθήκοντα και αρμο¬ 
διότητες: 

1. Υπεύθυνος για το Συντονισμό όμορων Σχολικών Βι¬ 
βλιοθηκών ορίζεται από το οικείο ΠΥΣΔΕ Βιβλιοθηκονό- 
μος και ελλείψει αυτού Επιμορφωμένος Εκπαιδευτικός 
από αυτούς που υπηρετούν σε Σχολική Βιβλιοθήκη της 
Δ/νσης Δευτεροβάθμιας Εκπ/σης και καλείται στο εξής 
Συντονιστής. 

2. Έχει άλατα καθήκοντα που αναφέρονται στο άρθρο 
Λειτουργίες του κανονισμού αυτού 

3. Συντάσσει έκθεση πεπραγμένων μία φορά το χρόνο, 
συμπληρώνοντας το ειδικό έντυπο που παράγεται από το 
ΥΠΕΠΘ και αφορούν στις Βιβλιοθήκες αρμοδιότητάς 
του. 

Το έντυπο αυτό αποστέλλεται στον Περιφερειακό Διευ¬ 
θυντή Εκπαίδευσης με Κοινοποίηση στο Γραφείο Σχολι¬ 
κών Βιβλιοθηκών της Διεύθυνσης ΣΕΠΕΔ του ΥΠΕΠΘ. 

4. Συνεργάζεται με τους Βιβλιοθηκονόμους των άλλων 
Νομών 

5. Συμμετέχει σε ημερίδες και σεμινάρια που αφορούν 
στο αντικείμενο και το έργο των Σχολικών Βιβλιοθηκών 
χωρίς δικαίωμα περαιτέρω αποζημίωσης - εκτός αν ορί¬ 
ζεται διαφορετικά- και χωρίς υποχρέωση λήψης κανονι¬ 
κής άδειας, αλλά με Βεβαίωση του διοργανωτή του εγκε¬ 
κριμένου σεμιναρίου. 

6. Γενικά, ο/η Συντονιστής/τρια δημιουργεί τις προϋπο¬ 
θέσεις επικοινωνίας και συνεργασίας των βιβλιοθηκών 
της περιοχής ευθύνης του και φροντίζει για την ομαλή λει¬ 
τουργία των βιβλιοθηκών στο σύνολό τους. 

ΟΡΓΑΝΩΤΙΚΟ ΔΙΑΓΡΑΜΜΑ ΣΧΟΛΙΚΗΣ ΒΙΒΛΙΟΘΗΚΗΣ 
ΔΙΕΥΘΥΝΤΗΣ 

ΕΠΙΤΡΟΠΗ ΒΙΒΛΙΟΘΗΚΗΣ ΣΧΟΛΕΙΟΥ 
ΥΠΕΥΘΥΝΟΣ 

ΣΥΝΤΟΝΙΣΤΗΣ ΣΧΟΛΙΚΗΣ ΒΙΒΛΙΟΘΗΚΗΣ ΕΚΠΑΙΔΕΥΤΙΚΟΙ 
ΠΡΟΣΩΠΙΚΟ ΥΠΟΣΤΗΡΙΞΗΣ 

ΚΩΔΙΚΑΣ ΣΥΝΕΡΓΑΣΙΩΝ ΜΕ ΚΙΝΗΤΕΣ ΒΙΒΛΙΟΘΗΚΕΣ 

Οι Κινητές Βιβλιοθήκες που εξαρτώνται και στηρίζονται 
από τις Δημόσιες Βιβλιοθήκες του ΥΠΕΠΘ, λειτουργούν 
με δύο άξονες: ως Κινητές Δημόσιες (λαϊκές) Βιβλιοθήκες 
και ως Κινητές Σχολικές Βιβλιοθήκες 

Σε ότι αφορά τη λειτουργία τους ως Σχολικές Βιβλιοθή¬ 
κες οφείλουν να ακολουθούν -τόσο ως προς τις υπηρε¬ 
σίες όσο και ως προς τις συλλογές- τον παρόντα Κανονι¬ 
σμό Λειτουργίας των Σχολικών Βιβλιοθηκών του ΥΠΕΠΘ, 
καθόσον εξυπηρετούν τον ίδιο σκοπό και στόχους με τις 
σταθερές Σχολικές Βιβλιοθήκες. 


Η Επιτροπή Βιβλιοθήκης κάθε Κινητής Βιβλιοθήκης που 
εξυπηρετεί σχολεία απαρτίζεται από τους εξής: 

Α. Το Διευθυντή της Δημόσιας Βιβλιοθήκης στην οποία 
υπάγεται η Κινητή. 

Β. Τους Διευθυντές Πρωτοβάθμιας και Δευτεροβάθ¬ 
μιας Εκπαίδευσης της συγκεκριμένης περιφέρειας. 

Κάθε Κινητή Βιβλιοθήκη καλύπτει συγκεκριμένη εκπαι¬ 
δευτική περιφέρεια ή περιφέρειες. 

Για τη διαμόρφωση του προγράμματος επισκέψεων 
των Κινητών Βιβλιοθηκών στα σχολεία ισχύουντα εξής: 

Η Κινητή Βιβλιοθήκη μέσα στο πρώτο δεκαήμερο της 
σχολικής χρονιάς κοινοποιεί στη Διεύθυνση πρωτοβάθ¬ 
μιας και Δευτεροβάθμιας Εκπαίδευσης τους σταθμούς 
που θα καλύψει κατά τη διάρκεια του σχολικού έτους. 

Το Σχολείο που ενδιαφέρεται υποβάλλει στην Κινητή Βι¬ 
βλιοθήκη τα αιτήματά του σχετικά με τη συχνότητα και τη 
χρονική διάρκεια των επισκέψεων. 

Το σχολείο υποχρεούται: 

1. να παρέχει τον ανάλογο χώρο για τις επισκέψεις της 
Κινητής Βιβλιοθήκης 

2. να φροντίζει επίσης για την παροχή ρεύματος στην 
Κινητή Βιβλιοθήκη κατά τη διάρκεια της επίσκεψής της 

3. να τηρεί τον Κανονισμό περί Σχολικών Βιβλιοθηκών 

4. να ενημερώνει έγκαιρα τους μαθητές 

5. να τηρεί τις ώρες επίσκεψης 

6. να συνεργάζεται με το προσωπικό της Κινητής Βι¬ 
βλιοθήκης για την καλύτερη οργάνωση του Προγράμμα¬ 
τος και την αξιοποίηση της Βιβλιοθήκης από τους μαθη¬ 
τές 

Η Κινητή Βιβλιοθήκη οφείλει: 

1. να τηρεί τον Κανονισμό των Σχολικών Βιβλιοθηκών 

2. να παρέχει κατά το δυνατό αντίστοιχες υπηρεσίες με 
αυτές των σταθερών Σχολικών Βιβλιοθηκών 

3. να ενημερώνει το υλικό της σύμφωνα με τις ανάγκες 
των μαθητών 

4. να τηρεί τις ώρες επίσκεψης 

5. να συνεργάζεται με το Διευθυντή του σχολείου και 
τους εκπαιδευτικούς για την καλύτερη οργάνωση του 
Προγράμματος των επισκέψεων και την αξιοποίηση της 
βιβλιοθήκης από τους μαθητές. 

ΚΩΔΙΚΑΣ ΣΥΝΕΡΓΑΣΙΩΝ ΜΕ ΛΑΪΚΕΣ (Δημόσιες) 
ΒΙΒΛΙΟΘΗΚΕΣ 

Η Σχολική Βιβλιοθήκη προκειμένου να εξυπηρετήσει 
τους μαθητές και τους εκπαιδευτικούς της σχολικής της 
κοινότητας επιδιώκει ενεργά τη συνεργασία με λαϊκές 
(Δημόσιες) βιβλιοθήκες της περιοχής της με στόχο την 
πρόσβαση σε μια ευρεία παρακαταθήκη υλικού. Η συνερ¬ 
γασία αυτή είναι συμβατή με τον Κανονισμό Λειτουργίας 
των Δημοσίων Βιβλιοθηκών (ΦΕΚ 1173/2003). Συγκεκρι¬ 
μένα, επιδιώκει: 

1. τη συνεργασία με τις λαϊκές βιβλιοθήκες για την ευ¬ 
ρύτερη υποστήριξη της εκπαιδευτικής διαδικασίας μέσω 
του πλούτου του υλικού τους 

2. τη συνεργασία για την υποστήριξη ευρύτερων σχολι¬ 
κών δραστηριοτήτων 

3. τη συνεργασία για την κάλυψη αναγκών των εκπαι¬ 
δευτικών 

4. την ηλεκτρονική πρόσβαση στους καταλόγους των 
λαϊκών βιβλιοθηκών και την μεγιστοποίηση της αξιοποίη¬ 
σης του υλικού που διαθέτουν για χρήση από μαθητές και 
εκπαιδευτικούς 

5. την ηλεκτρονική πρόσβαση σε βάσεις και ηλεκτρονι¬ 
κά κείμενα που διαθέτουν οι λαϊκές βιβλιοθήκες για την 
εξυπηρέτηση των εκπαιδευτικών μετά τη σύναψη σχετι¬ 
κών συμφωνιών 

6. την προμήθεια φωτοαντιγράφων από βιβλία και πε¬ 
ριοδικά (ως ορίζει ο Νόμος περί Πνευματικών δικαιωμά¬ 
των) 

7. την εν γένει συνεργασία η οποία εναρμονίζεται με 
τους στόχους τόσο της Σχολικής Βιβλιοθήκης όσο και της 
Λαϊκής. 

ΚΩΔΙΚΑΣ ΣΥΝΕΡΓΑΣΙΩΝ ΜΕ ΑΚΑΔΗΜΑΪΚΕΣ 
ΒΙΒΛΙΟΘΗΚΕΣ 

Η Σχολική Βιβλιοθήκη προκειμένου να εξυπηρετήσει 
τους εκπαιδευτικούς της σχολικής της κοινότητας επι¬ 
διώκει ενεργά τη συνεργασία με ακαδημαϊκές βιβλιοθή¬ 
κες της περιφέρειάς της με στόχο την πρόσβαση σε επι¬ 
στημονικό υλικό, το οποίο δεν είναι δυνατό να διαθέτει. 
Συγκεκριμένα, επιδιώκει: 

1. την ηλεκτρονική πρόσβαση στους καταλόγους των 
ακαδημαϊκών βιβλιοθηκών και τη σύναψη συμφωνιών δια- 
δανεισμού σύμφωνα με το πλαίσιο και τις οδηγίες που θα 
δοθούν από το ΥΠΕΠΘ 

2. την ηλεκτρονική πρόσβαση σε βάσεις και ηλεκτρονι¬ 
κά κείμενα για την εξυπηρέτηση των εκπαιδευτικών μετά 
τη σύναψη σχετικών συμφωνιών 

3. την προμήθεια φωτοαντιγράφων από βιβλία και πε¬ 
ριοδικά 

Οι παραπάνω συμφωνίες δεν πρέπει να περιλαμβάνουν 
συνδρομές σε επιστημονικές βάσεις δεδομένων αλλά μό¬ 
νο λειτουργικά έξοδα της μεταφοράς πληροφοριών με 
βάση τις αρχές του διαδανεισμού. 

Δικαίωμα χρήσης αυτών των υπηρεσιών της βιβλιοθή¬ 
κης έχει το διδακτικό προσωπικό. Η υπηρεσία αυτή στόχο 
έχει να καλύψει κυρίως επιστημονικές ανάγκες των εκ¬ 
παιδευτικών. 

Η Σχολική Βιβλιοθήκη επίσης δανείζει ή στέλνει φωτοα¬ 
ντίγραφα υλικού της σε άλλες βιβλιοθήκες, στο πλαίσιο 
των συνεργασιών τους. 

ΧΡΗΣΗ ΤΗΣ ΣΧΟΛΙΚΗΣ ΒΙΒΛΙΟΘΗΚΗΣ ΑΠΟ ΤΗΝ 
ΕΥΡΥΤΕΡΗ ΚΟΙΝΟΤΗΤΑ 

Επιτρέπεται η χρήση της Σχολικής Βιβλιοθήκης από την 
ευρύτερη κοινότητα κατ' εξαίρεση στις περιπτώσεις μι¬ 
κρών δυσπρόσιτων και απομακρυσμένων δήμων στις 
οποίες δεν εδρεύει άλλη ανοιχτή βιβλιοθήκη για χρήση 
της από το κοινό (Δημόσια, Δημοτική, Κοινοτική, Συλλό¬ 
γων, Ανοιχτές Ιδιωτικές Συλλογές, κλπ). 

Σε κάθε περίπτωση η χρήση της Σχολικής Βιβλιοθήκης 
από την ευρύτερη κοινότητα υπόκειται στους εξής περιο¬ 
ρισμούς: 

1. Προτεραιότητα στη χρήση των συλλογών και στις 
υπηρεσίες της Βιβλιοθήκης έχει η σχολική κοινότητα και 
δευτερευόντως η τοπική κοινωνία που κάνει χρήση της 
Σχολικής Βιβλιοθήκης. 

2. Προτεραιότητα κατά τις αγορές υλικού και εξοπλι¬ 
σμού δίνεται σε ό,τι αφορά τη χρήση της Σχολικής Βι¬ 
βλιοθήκης από τη σχολική κοινότητα και δευτερευόντως 
στη χρήση της από την τοπική κοινωνία. 

3. Οι παράμετροι αγοράς υλικού για χρήση από το ευ¬ 
ρύτερο κοινό δεν πρέπει σε καμιά περίπτωση να αντι- 
στρατεύονται τη γενικότερη φιλοσοφία του σχολείου και 
υιοθετούν στην περίπτωση αυτή τις γενικότερες οδηγίες 
επιλογής υλικού που ακολουθούν οι Δημόσιες Βιβλιοθή¬ 
κες του ΥΠΕΠΘ. 

4. Οι εξωτερικοί χρήστες της Σχολικής Βιβλιοθήκης 
οφείλουν να ακολουθούν τον Κανονισμό Λειτουργίας της 
Βιβλιοθήκης. 

5. Η Σχολική Βιβλιοθήκη προκειμένου να εξυπηρετήσει 
το ευρύτερο κοινό διατηρεί αρχείο μελών και εκδίδει κάρ¬ 


τα μέλους (βλ ΠΡΟΣΒΑΣΗ ΣΤΗ ΣΥΛΛΟΓΗ της παρούσης), 
χωρίς την οποία, κανείς δεν γίνεται δεκτός για χρήση της 
Σχολικής Βιβλιοθήκης. Οι κανόνες και η διάρκεια δανει¬ 
σμού τεκμη ρίων για τα μέλη ορίζονται από την Επιτροπή Βι¬ 
βλιοθήκης του Σχολείου στην αρχή της σχολικής χρονιάς. 

6. Η Σχολική Βιβλιοθήκη προκειμένου να εξυπηρετήσει 
ευρύτερο κοινό προσαρμόζει ανάλογα το ωράριο λει¬ 
τουργίας της σε συνεργασία με τους εκπαιδευτικούς και 
τους τοπικούς παράγοντες. 

7. Η χρήση της Σχολικής Βιβλιοθήκης από την ευρύτερη 
κοινότητα πρέπει να γίνεται χωρίς να υπάρχει η ελάχιστη 
διαταραχή στη λειτουργία καιτην ασφάλεια του σχολείου, 
του Υπεύθυνου Βιβλιοθήκης και της σχολικής κοινότητας. 

Ο παρών κανονισμός μπορεί να τροποποιείται με 
Υπουργική Απόφαση του ΥΠΕΠΘ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2003 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ.ΔΥΙ δ/οικ. 114571 (2) 

Συγκρότηση Ομάδας Διοίκησης Έργου για την σύνταξη 
Επιχειρησιακού Σχεδίου Υπουργείου Υγείας και Πρό¬ 
νοιας και υπαγομένων σ’ αυτό φορέων για την αντιμε¬ 
τώπιση Χημικών, Βιολογικών, Ραδιολογικών και Πυρη¬ 
νικών (Χ.Β.Ρ.Π.) απειλών. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το άρθρο 18 παρ 18 του Ν. 2503/1997 (Φ.Ε.Κ.107/ 
τ.Α/30.5.97) "Διοίκηση, Οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις" 

2. Το άρθρο 40 του Ν. 849/1978 (ΦΕΚ232/Τ.Α/22.12.78) 
"Περί παροχής κινήτρων για την ενίσχυση της περιφερει¬ 
ακής και οικονομικής αναπτύξεως της χώρας". 

3. Το άρθρο 22 του Ν.2362/1995 (ΦΕΚ247/Τ.Α/27 11.95) 
"Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις". 

4. Το άρθρο 27του Ν.2081/1992 (ΦΕΚ 154/Τ.Α/1992) με 
το οποίο προστέθηκε άρθρο 29Α στο Ν. 1558/1985 (ΦΕΚ 
137/Τ.Α/1985) όπως τελικά αντικαταστάθηκε με το άρθρο 
1 του Ν.2469/1997 (ΦΕΚ38/Τ.Α/14.3.97) "Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις". 

5. Το Σχέδιο Ειδικών Επιχειρήσεων Ασφάλειας για την 
αντιμετώπιση Χημικών, Βιολογικών, Ραδιολογικών και Πυ¬ 
ρηνικών (Χ.Β.Ρ.Π.) απειλών, που συνέταξε η Δ/νση Ασφά¬ 
λειας ΟΛΥΜΠΙΑΚΩΝ ΑΓΩΝΩΝ του Αρχηγείου Ελληνικής 
Αστυνομίας, αποφασίζουμε: 

I. Συγκροτούμε στο Υπουργείο Υγείας και Πρόνοιας 
Ομάδα Διοίκησης Έργου (ΟΔΕ) για την σύνταξη Επιχει¬ 
ρησιακού Σχεδίου για την αντιμετώπιση Χημικών, Βιολο¬ 
γικών, Ραδιολογικών και Πυρηνικών (X. Β. Ρ. Π.) απειλών. 

Η Ομάδα Διοίκησης Έργου αποτελείται από μέλη Δ. Ε. 
Π. Α.Ε.Ι., στελέχη του Υ. Ε. Ο.Α., έμπειρα στελέχη δημο¬ 
σίων υπηρεσιών και φορέωντου δημόσιουτομέα, ενενερ- 
γεία ή μη, εμπειρογνώμονες του δημόσιου και ιδιωτικού 
τομέα και ο αριθμός των μελών της δεν επιτρέπεται να 
υπερβαίνει τα έντεκα (11) μέλη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


II. Πρόεδρος της Ομάδας Διοίκησης Έργου ορίζεται 
ένα έκτων μελώντης, με ειδική γνώση στο αντικείμενο και 
εμπειρία στην εκτέλεση παρομοίου έργου. Η Γραμματει- 
ακή στήριξη της Ομάδας Διοίκησης Έργου ανατίθεται σε 
διμελή Γραμματεία. 

III. Η Ομάδα συνεδριάζει εντός και εκτός ωρών εργα¬ 
σίας των δημοσίων υπηρεσιών σε κτίριο του Υπουργείου 
Υγείας και Πρόνοιας ή αλλού εφ’ όσον αυτό καταστεί ανα¬ 
γκαίο. Η Ο.Δ.Ε.. για τη διεκπεραίωση του έργου της, δύ- 
ναται να λειτουργήσει σε κλιμάκια και ομάδες εργασίας 
που ορίζονται από το Συντονιστή της, τα οποία εκτελούν 
το έργο τους εντός και εκτός ωραρίου υπηρεσίας των δη¬ 
μοσίων υπηρεσιών. 

Τα μέλη της Ο.Δ.Ε. μετά από σχετική απόφαση της επι¬ 
σκέπτονται, όποτε αυτό καταστεί αναγκαίο για την εκ¬ 
πλήρωση του έργου της, περιφερειακές υπηρεσίες εκτός 
έδρας που υλοποιούν δράσεις της αρμοδιότητας της. 

IV. Ειδικότερα το έργο της Ομάδας συνίσταται: 

1. Στην εκπόνηση Επιχειρησιακού Σχεδίου αντιμετώπι¬ 
σης X Β Ρ Π. απειλών στα πλαίσια του γενικότερου Σχεδί¬ 
ου της Γενικής Γραμματείας Πολιτικής Προστασίας "ΞΕ¬ 
ΝΟΚΡΑΤΗΣ" (ΦΕΚ423/Α/10.4.2003) και του Σχεδίου Ειδι¬ 
κών Επιχειρήσεων Ασφαλείας για την αντιμετώπιση X. Β. 
Ρ. Π. απειλών της Δ/νσης Ασφάλειας ΟΛΥΜΠΙΑΚΩΝ ΑΓΩ¬ 
ΝΩΝ του Αρχηγείου Ελληνικής Αστυνομίας. 

2. Στη σύνταξη επιμέρους σχεδίων που αφορούν τη 
δράση φορέων που εποπτεύονται από το Υπουργείο Υγεί¬ 
ας και Πρόνοιας έναντι X. Β. Ρ. Π. απειλών. 

3. Παρακολουθεί και υποδεικνύει στους αρμόδιους φο¬ 
ρείς τη λήψη μέτρων για την αντιμετώπιση κινδύνων από 
X. Β. Ρ. Π. απειλές. 

4. Προτείνει τη συγκρότηση ειδικών ομάδων για την 
αντιμετώπιση Χ.Β.Ρ.Π. απειλών, προγράμματα εκπαίδευ¬ 
σης ατόμων, προγράμματα συνεργασίας με άλλους φο¬ 
ρείς έτσι, ώστε να επιτυγχάνεται η μεγαλύτερη δυνατή 
ετοιμότητα του ανθρώπινου δυναμικού του Υπουργείου 
Υγείας και Πρόνοιας και των εποπτευομένων απ’ αυτό φο¬ 
ρέων. 

5. Προτείνει και παρακολουθεί τις προμήθειες του ανα¬ 
γκαίου ιατρικού εξοπλισμού και των απαιτουμένων εμβο¬ 
λίων και φαρμάκων για την αντιμετώπιση κινδύνων βιο- 
τρομοκρατίας. 

6. Επιλαμβάνεται και συντονίζει κάθε άλλο παρεμφερές 
θέμα που της ανατίθεται από την Πολιτική Ηγεσία του 
Υπουργείου Υγείας και Πρόνοιας. Συντάσσει έκθεση προ¬ 
όδου ανά τρίμηνο. 

V. Η εν λόγω Ομάδας Διοίκησης Έργου προβλέπεται να 
ολοκληρώσει το έργο της μέχρι την 31.12.2004. 

Η σχετική δαπάνη που θα προκύψει με τον καθορισμό 
της αμοιβής ή αποζημίωσης θα γίνει με την έκδοση κοινής 
Υπουργικής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 20 Νοεμβρίου 2003 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 


ΚΩΝ/ΝΟΣ ΣΚΑΝΔΑΛΙΔΗΣ ΚΩΝ/ΝΟΣ ΣΤΕΦΑΝΗΣ 


Αριθ. 50605 (3) 

Έγκριση οικονομικής ενίσχυσης συνδικαλιστικών 
οργανώσεων για τη διοργάνωση ημερίδων. 


Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Έχοντας υπόψη: 

1. Τις διατάξεις του Ν. 1558/1985 (Φ.Ε.Κ 137/Α’) "Κυ¬ 
βέρνηση και Κυβερνητικά Όργανα". 

2. Τις διατάξεις του Π.Δ. 368/1989 (Φ.Ε.Κ. 163/Α’) "Ορ¬ 
γανισμός του Υπουργείου Εργασίας". 

3. Τις διατάξεις του Ν. 678/77 (ΦΕΚ 246/Α) περίτροπο- 
ποιήσεως και συμπληρώσεως των διατάξεων "περί Οργα¬ 
νισμού Εργατικής Εστίας και άλλων τινών διατάξεων". 

4. Τις διατάξεις του άρθρου 5 του Ν. 2224/94 (Φ.Ε.Κ 
112/Α’) "Ρύθμιση θεμάτων εργασίας, συνδικαλιστικών δι¬ 
καιωμάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ¬ 
νων από αυτό νομικών προσώπων και άλλες διατάξεις". 

5. Τη διάταξη της παρ 3 του άρθρου 21 του Ν. 2639/98 
(Φ.Ε.Κ. 205/Α’) "Ρύθμιση εργασιακών σχέσεων, σύσταση 
Σώματος Επιθεώρησης Εργασίας και άλλες διατάξεις". 

6. Το 18884/7.11.2003 έγγραφο του ΟΈΈ. με το οποίο 
μας υποβλήθηκε απόσπασμα πρακτικού της 45/29.10.2003 
συνεδριάσεως του Διοικητικού του Συμβουλίου. 

7. Την 80088/31.10.2001 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων "Ανάθεση αρμοδιοτήτων στους Υφυπουργούς 
Εργασίας και Κοινωνικών Ασφαλίσεων" (ΦΕΚ.1485/Β’). 

8. Την εγγραφή πίστωσης στον Κ.Α. Ε. 2522Δτου προϋ¬ 
πολογισμού του Ο. Ε. Ε. έτους 2003, για την προκαλού- 
μενη δαπάνη άρθρο 27 του Ν. 2081/1992 (Φ.Ε.Κ. 154/Α’), 
άρθρο 29Ατου Ν. 1558/1985 (Φ.Ε.Κ. 137/Α’) και άρθρο 1 
του Ν.2469/1997 (Φ.Ε.Κ. 38/Α’). Η δαπάνη αυτή δεν βαρύ¬ 
νει τον κρατικό προϋπολογισμό,αποφασίζουμε: 

Εγκρίνουμε την καταβολή οικονομικής ενίσχυσης πο¬ 
σού σαράντα δύο χιλιάδων ευρώ (42.000,00 €) σε έξι (6) 
συνδικαλιστικές οργανώσεις για τη διοργάνωση ημερί¬ 
δων, ως κατωτέρω: 

1. Στην Ομοσπονδία Βιομηχανικών Εργατοϋπα- 

λληλικών Σωματείων ποσό 3.000,00 € 

2. Στο Εργατοϋπαλληλικό Κέντρο Καλαμάτας ποσό 3.000,00 € 

3. Στην Ομοσπονδία Τραπεζοϋπαλληλικών 

Οργανώσεων Ελλάδος ποσό 20.000,00 € 


4. Στο Εργατοϋπαλληλικό Κέντρο Φαρσάλων 


ποσό 4.000,00 € 


5. Στην Ομοσπονδία Χειριστών Μηχανοδηγών και ποσό 10.000,00 € 
Γεωτρυπανιστών Ελλάδας 

6. Στο Εργατοϋπαλληλικό Κέντρο Ελασσόνας ποσό 2.000,00 € 

Η καταβολή του ανωτέρω ποσού στις συνδικαλιστικές 

οργανώσεις θα πραγματοποιηθεί μετά την υποβολή των 
σχετικών παραστατικών στοιχείων στον ΟΈΈ. 

Η δαπάνη αυτή βαρύνει τον Κ.Α.Ε. 2522 Δ του προϋπο¬ 
λογισμού του ΟΈΈ. έτους 2003, και όχι τον κρατικό προ¬ 
ϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 


Αθήνα, 20 Νοεμβρίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΣΟΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





